ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.09.2016 Г. –  30.09.2016 Г.

За периода 01.09.2016 г. – 30.09.2016 г. Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС e провела 3 (три) редовни заседания. С оглед правомощията по чл. 20 от Правилата за работа на съдийската колегия на ВСС Комисията е разгледала:
-  3 /три/ заповеди на административни ръководители на съдилища за налагане на дисциплинарни наказания на съдии;
- 1(една) молба от съдия за възстановяване на длъжност;
- 2 (два) сигнала от ИВСС, изготвени на основание чл.54, ал.1, т. 5 от Закона за съдебната власт;
-  8 (осем) акта с резултати от извършени комплексни планови проверки от ИВСС; 
- 1 (един) акт от извършена проверка от ИВСС по сигнал; 
- 18 (осемнадесет) доклада за извършени проверки от апелативни съдилища на организацията на дейността на съдиите от окръжните съдилища от съответния апелативен район за периода 01.01.2015 г. – 31.12.2015 г. 
С решение на Комисията по протокол № 10/13.09.2016г. е приет Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок (01.10.2015 г. – 31.03.2016 г.), в частта касаеща съдилищата, с предложения за мерки. Анализът е внесен за разглеждане на заседание на съдийската колегия на ВСС и приет с решение по протокол № 16/20.09.2016 г.
През отчетния период Комисията е разгледала 2 (две) решения на Върховния административен съд, свързани с дисциплинарната практика, както следва:
- Решение № 9448 от 03.08.2016 г., постановено по адм. дело № 5135/2016 г. на ВАС - петчленен състав - ІІ колегия, с което отменя решение № 2117/24.02.2016 г. на ВАС, по адм. дело № 7727/2015 г. и вместо него постановява: Отменя решение по т. 36 от Протокол № 25 от заседание на ВСС, проведено на 14.05.2015 г., с което на Стоян Ангелов Момов – съдия в Районен съд гр. Велики Преслав, е наложено дисциплинарно наказание по чл. 308, ал. 1, т. 3 от ЗСВ - „намаляване на основното трудово възнаграждение в размер на 20% за срок от една година и шест месеца“.
- Решение № 8749 от 13.07.2016 г. на ВАС-петчленен състав - ІІ колегия, с което оставя в сила Решение № 3912 от 05.04.2016 г. на ВАС, 6-то отделение, с което се отхвърля оспорването по жалбата на Евелин Ангелов Драганов срещу решение на Висшия съдебен съвет по т.10 от Протокол № 47 от заседание на ВСС, проведено на 17.09.2015 г.
 1. Дисциплинарни производства, образувани с решение на съдийската колегия на Висшия съдебен съвет за периода
01 септември - 30 септември 2016 г.

	-  Няма
	
2. Приключени дисциплинарни производства с решение на съдийската колегия на ВСС за периода 01 септември - 30 септември 2016 г.

- д.д. № 31/2015 г. срещу Олга Велиславова Кадънкова – Тончева – съдия в Софийски градски съд. С решение на съдийската колегия на ВСС по протокол № 15/13.09.2016 г. е прието, че съдия Олга Велиславова Кадънкова – Тончева не е извършила дисциплинарни нарушения по чл.307, ал.3, т.т. 1, 2, 4 и т.5 от ЗСВ;

- д.д. № 26/2014 г. срещу Евелин Ангелов Драганов – съдия в Районен съд гр. Раднево (към момента на образуване на дисциплинарното производство). С решение на съдийската колегия на ВСС по протокол № 17/27.09.2016 г. е прекратено производството по делото, поради освобождаването на същия от длъжността „съдия“.